Juan Fernández de Navarrete

context: Durant tota la seva vida el pintor va haver de sobreposar-se a la seva minusvalidesa i a una naturalesa particularment malaltissa. Les dades sobre la seva vida i obra són degudes fonamentalment a fra José de Sigüenza que, en la seva Historia de la Orden de San Jerónimo, relata amb detall els avatars de la construcció del monestir de l'Escorial, entre els quals s'inclouen les feines de Navarrete. Aquest notifica que va recórrer tota Itàlia «quan s'anava fent un homenet»,[7] estudiant el seu art a Roma, Venècia, Milà i Nàpols i diu que va treballar amb Ticià,[1] ja que l'empremta d'aquest autor s'aprecia clarament en els seus treballs, encara que el seu aprenentatge directe amb l'italià està actualment descartat. Pellegrino Tibaldi explica haver-lo conegut a Roma a la dècada de 1550, el que vindria a corroborar la informació del pare José de Sigüenza de la seva estada a Itàlia.[8]
qas: answers: text: malaltissa
question: Com era la naturalesa del pintor?

answers: text: fra José de Sigüenza
question: Qui va recollir dades sobre la vida i obra de Navarrete?

answers: text: els avatars de la construcció del monestir de l'Escorial
question: Què es relata en la Historia de la Orden de San Jerónimo?

answers: text: Roma, Venècia, Milà i Nàpols
question: On va estudiar l'art Italià el pintor?

answers: text: a la dècada de 1550
question: Quan va conèixer Pellegrino Tibaldi a Navarrete?

context: El pintor Fernández de Navarrete va tenir una malaltia que el va deixar sord als tres anys, la qual cosa li va ocasionar la incapacitat per aprendre el llenguatge oral.[4][5] Tanmateix consta que va aprendre a expressar-se per mitjà de la llengua de signes i sabia llegir i escriure, a més a més d'haver adquirit una àmplia cultura, necessària per al seu ofici.[6][4] Va ser educat al monestir jerònim de La Estrella a San Asensio (La Rioja) per fra Vicente de Santo Domingo, que emprà probablement un incipient llenguatge de signes que des de l'edat mitjana s'utilitzava a les comunitats monàstiques obligades al vot de silenci.[4] En l'època de Navarrete es creu que un benedictí, Pedro Ponce de León, havia desenvolupat el primer codi lingüístic de signes.[6]
qas: answers: text: tres
question: Quants anys tenia Navarrete quan es va quedar sord?

answers: text: el llenguatge oral
question: Què no va poder aprendre Navarrete?

answers: text: al monestir jerònim de La Estrella a San Asensio
question: On va ser educat Navarrete?

answers: text: fra Vicente de Santo Domingo
question: Qui va educar al pintor?

answers: text: des de l'edat mitjana
question: Des de quan s'utilitzava el llenguatge de signes a les comunitats monàstiques?

context: A les seves següents obres, Fernández de Navarrete va passar per diversos períodes, des de la imitació de la pintura de Ticià –a Fernández Navarrete se'l coneixia amb el sobrenom d'«el Ticià espanyol»– a trets semblants als escorços de Tintoretto, i sobretot es nota el seu gust per representar detalls realistes impregnats amb efectes de llum i amb l'habilitat d'uns tocs de pinzell que aconseguien donar un efecte de pintura espontània. A les seves últimes pintures sobre l'apostolat, representades en parella, s'observa un estil ordenat i majestuós, amb imatges de gran mida i ajudant-se amb les vestidures realitzades amb mantells d'amplis plecs. No accepta completament el llampant colorit venecià i, adaptant-se a la sobrietat del Reial Monestir de Sant Llorenç de l'Escorial, adopta per aquest tipus d'encàrrecs un cromatisme de terres i ocres. Aquestes últimes obres es caracteritzen per un ús expressiu del llum focalitzat, tal com succeeix a l'Enterrament de sant Llorenç i al Crist apareixent-se a la seva Mare, un altre dels seus quadres finals en el qual mostra un Crist ressuscitat amb el cos il·luminat en una composició molt dinàmica. Aquestes obres ja es poden considerar com si fos un inici de l'etapa de la pintura barroca castellana.[18]
qas: answers: text: el Ticià espanyol
question: Quin és el sobrenom de Navarrete?

answers: text: amb mantells d'amplis plecs
question: Amb què estaven realitzades les vestidures?

answers: text: ordenat i majestuós
question: Com és l'estil de les pintures de Navarrete sobre l'apostolat?

answers: text: focalitzat
question: Quin ús li dona a la llum en l'Enterrament de sant Lloreç?

answers: text: un Crist ressuscitat amb el cos il·luminat en una composició molt dinàmica
question: Què apareix a l'obra Crist apareixent-se a la seva Mare?

context: El context històric, en relació a l'aportació al treball de Juan Fernández de Navarrete, va ser la fundació del monestir de l'Escorial per part del rei Felip II, amb objecte principal de construir el panteó reial que es va ubicar sota l'església per als oficis religiosos i que el monarca seguia des de les seves habitacions particulars.[9] Aquesta fundació es va realitzar segons una carta reial del 22 d'abril de 1567. En la decoració d'aquesta gran construcció la pintura va representar el gust del monarca, que tenia una inclinació preferent cap a la pintura flamenca i pintura italiana, de les quals va fer grans donacions provinents de la seva col·lecció particular que constava, a més a més de les obres adquirides per ell pròpiament, de les heretades per part del seu pare Carles V i també de la col·lecció de la seva tia Maria d'Habsburg. La majoria eren obres de tema religiós i també ho van continuar sent les que va encarregar a diversos artistes als quals demanava que les seves obres estiguessin d'acord amb la iconografia de la Contrareforma aprovada en el concili de Trento. Entre els artistes escollits per Felip II es trobaven Federico Zuccaro, Luca Cambiaso i Pellegrino Tibaldi per realitzar els frescs de l'església, el claustre i la biblioteca, i Juan Fernandez de Navarrete per a la realització de les pintures a l'oli per les capelles laterals i el retaule major de l'església. A causa de la mort prematura de l'últim, van continuar amb el seu treball els pintors Diego de Urbina, Alonso Sánchez Coello i Luis de Carvajal. El Greco va participar-hi també amb El martiri de sant Maurici.[10][9]
qas: answers: text: sota l'església per als oficis religiosos
question: On es va ubicar el panteó reial?

answers: text: pintura flamenca i pintura italiana
question: Quines eren les pintures que preferia el monarca?

answers: text: Carles V
question: Qui era el pare de Felip II?

answers: text: prematura
question: Com va ser la mort de Navarrete?

context: Una de les iconografies més especials emprada per Fernández Navarrete fou a la seva pintura de l'Enterrament de sant Llorenç, en la qual no va representar exactament el martiri de la manera habitual, sinó el moment del robatori del cos per donar-li sepultura. La pintura mostra a sant Llorenç mort en plena obscuritat de la nit, despullat sobre la graella –atribut d'aquest sant–[21] i col·locat en el centre de la composició; la llum que emet el seu cos quasi blanc és el punt d'atracció principal de l'espectador de la pintura. A la seva dreta sant Hipòlit, vestit de blanc, està disposat per endur-se el cos; l'acompanyen tres deixebles, un dels quals es posa un dit sobre els llavis en senyal de silenci. A l'esquerra de sant Llorenç hi ha un noi que bufa una brasa per encendre una espelma: aquesta escena és clàssica i força comuna a la pintura tenebrista per mostrar la il·luminació artificial; El Greco la va emprar algunes vegades, com per exemple a l'obra d'El bufador.[22]
qas: answers: text: Fernández Navarrete
question: Qui va pintar L'enterrament de sant Llorenç?

answers: text: el moment del robatori del cos per donar-li sepultura
question: Què va representar en L'enterrament de sant Llorenç?

answers: text: la llum que emet el seu cos quasi blanc
question: Quin punt de la pintura atrau l'espectador?

answers: text: de blanc
question: Com vesteix Sant Hipòlit?

answers: text: Greco
question: A qui pertany l'obra El bufador?